# Cartografia de Tetis

Per la cartografia de Tetis, la Unió Astronòmica Internacional (UAI) ha dividit convencionalment la superfície de Tetis d'acord amb un reticulat, adaptat a una representació a escala 1 : 1.000.000, que defineix 15 quadrangles, designats de Ste-01 a Ste-15 (Ste és l'acrònim de Saturn i Tetis).
La cartografia és el resultat del processament de 258 imatges detallades de Tetis obtingudes entre 2004 i 2007 durant els sobrevols propers fets per la sonda Cassini, junt amb imatges anteriors de menor definició obtingudes amb telescopis espacials i durant les missions del Voyager.
Als quadrangles s'han assignat un codi de tipus Ste-n, on Ste significa Saturn i Tetis i n s'assigna seqüencialment al quadrangle dins del reticulat. La numeració dels quadrangles es porta a terme de nord a sud i d'est a oest. Els quadrangles circumpolars (Ste-01 i Ste-15) tenen de forma circular. Per a cada quadrangle, excepte Ste-01, també se li ha assignat un nom pres d'un element topogràfic del relleu que es troba dins del quadrangle.
El radi mitjà utilitzat per a la projecció dels mapes de Tetis és de 536,3 km. Les mides dels quadrangles difereixen en el nombre de graus de longitud i latitud coberts. També, al llarg dels límits latitudinals dels quadrangles se superposen en 1 grau.
S'ha definit un total de cinc bandes de quadrangles:
* La primera, que es troba a l'equador, s'estén entre els 22° S i 22° N, i es divideix en cinc quadrangles de 72° de longitud cadascun.
* La segona i la tercera part s'estenen entre els 21° N/S i 66° N/S, i es divideixen en quatre quadrangles de 90° de longitud cadascun. Per totes aquestes bandes s'adopta com un meridià convencional per a l'inici de la subdivisió del quadrangle en quin lloc de 0° E.
* Cadascuna de les altres bandes, que s'estenen a més de 65° N/S, consisteixen en un únic quadrangle circumpolar

## Esquema del conjunt

Relació entre tots els quadrangles amb la superfície de Tetis:
* Ste-01
* Anticleia
* Odysseus
* Alcinous
* Telemachus
* Circe
* Polycaste
* Theoclymenus
* Penelope
* Salmoneus
* Ithaca
* Hermione
* Melanthius
* Antinous
* Naubolos

## Detall dels quadrangles

| Nom | Codi | Latitud | Longitud | Epònim | Mapa actual |
| | Ste-01 | 65º - 90° N | 0° - 360° W | | Ste-01 |
| Anticleia | Ste-02 | 21º - 66° N | 0° - 90° W | Cràter Anticlea | Ste-02 |
| Odysseus | Ste-03 | 21º - 66° N | 90° - 180° W | Cràter Odysseus | Ste-03 |
| Alcinous | Ste-04 | 21 - 66° N | 180 - 270° W | Cràter Alcinous | Ste-04 |
| Telemachus | Ste-05 | 21º - 66° N | 270° - 360° W | Cràter Telemachus | Ste-05 |
| Circe | Ste-06 | 22° N - 22° S | 0° - 72° W | Cràter Circe | Ste-06 |
| Polycaste | Ste-07 | 22° N - 22° S | 72 - 144° W | Cràter Polycaste | Ste-07 |
| Theoclymenus | Ste-08 | 22° N - 22° S | 144º - 216° W | Cràter Theoclymenus | Ste-08 |
| Penelope | Ste-09 | 22° N - 22° S | 216º - 288° W | Cràter Penelope | Ste-09 |
| Salmoneus | Ste-10 | 22° N - 22° S | 288º - 360° W | Cràter Salmoneus | Ste-10 |
| Chasma Ithaca | Ste-11 | 21º - 66° S | 0° - 90° W | Chasma Ithaca | Ste-11 |
| Hermione | Ste-12 | 21º - 66° S | 90° - 180° W | Cràter Hermione | Ste-12 |
| Melanthius | Ste-13 | 21º - 66° S | 180° - 270° W | Cràter Melanthius | Ste-13 |
| Antinous | Ste-14 | 21º - 66° S | 270° - 360° W | Cràter Antinuous | Ste-14 |
| Naubolos | Ste-15 | 65º - 90° S | 0° - 360° W | Cràter Naubolos | Ste-15 |

## Notes

* ↑ Les formes i dimensions de les malles no estan a escala. En particular Ste-01 i Ste-15, en ser circumpolars, tenen una forma circular.

## Referències

* ↑ The Tethys Atlas Arxivat 2017-05-18 a Wayback Machine. (anglès)
* ↑ «High-resolution Atlases of Mimas, Tethys, and Iapetus derived from Cassini-ISS images» (en anglès). Planetary and Space Science, 57, pàg. 83-92.

## Vegeu també

* Cartografia de Mercuri
* Cartografia de Venus
* Cartografia de la Lluna
* Cartografia de Mart
* Cartografia d'Europa, un satèl·lit de Júpiter
* Cartografia de Dione, un satèl·lit de Saturn
* Cartografia d'Encèlad, un satèl·lit de Saturn
* Cartografia de Rea, un satèl·lit de Saturn
* Quadrangle (cartografia)